text: Giro er guld værd for Horsens
  08 maj 2012 kl. 13.54
  De fire millioner, som Horsens har brugt for at få Giro d'Italia til byen, vil komme igen mange gange. Det vurderer en professor fra Ålborg Universitet.
  Horsens har fået rigtigt meget omtale i aviser verden over de seneste dage. 
  Professor i turisme og by-branding, Henrik Halkier, siger til P4 Østjylland, at der vil være megen frugt at høste efter etapen i Horsens. 
  Han peger på, at der eksempelvis vil være mange turismekroner at hente i cykelferier i Horsens fremover.
  